La Fira de l'Art de la Universitat Popular clausura amb èxit la XXI edició
29 de maig 2018

![Imagen 1](/media/5ucf1t4l/15-web_maqueta_3.jpg)![Imagen 2](/media/eqeoqd2s/15-web_maqueta_7.jpg)

![](/media/ouofzjty/15-web_cuerpo_1.jpg)  
  

La delegació de la Universitat Popular-Acció Cultural va preparar per a este cap de setmana passat moltes activitats per a celebrar la XXI edició de la Fira de l'Art. La ubicació va tindre lloc en el Triangle Umbral, on l’alumnat i assistents van gaudir dels treballs realitzats en els cursos monogràfics de la UP. 

  

La regidora de la Universitat Popular-Acció Cultural, María Giménez, considera “**molt positiva l'edició d'enguany. Esta fira és un acte consolidat en el qual la ciutadania es bolca en la participació. Enguany, a més, amb més força, ja que el lema de la fira era ‘Creativitat i coratge enfront de la violència de gènere’, on les manifestacions artístiques van servir per a combatre i rebutjar este problema d'Estat que és la violència masclista**”. 

  

![](/media/ft2mdltk/15-web_cuerpo_2.jpg)  
  
![](/media/r4jkmalr/15-web_cuerpo_4.jpg)  
  

La coordinadora de la UP, Rosa Dasí, ha destacat la participació “**amb més d'un miler de persones que han vist els treballs realitzats per tots els cursos i associacions participants. L'objectiu per part de la Universitat Popular i de les entitats col·laboradores de denunciar la violència de genere s'ha complit a través d'este acte**”. 

  

Els assistents van poder gaudir també de la participació dels estands socials i associatius de Socoltie, Centre Sant Cristòfol, La Tenda de Tot el Món, Amigas Supervivientes, Morvedre Acull, Discamp, Adicam, Creu Roja, Avocam, entre d’altres. 

  

Finalment, Giménez ha destacat el moment del tancament de la fira en el qual Morvedre Acull i Amigas Supervivientes “**van llegir poemes i cites feministes i realitzarem un minut de silenci per les dones assassinades per la violència masclista i un flashmob a mode de performance amb el tema de Rozalén, _La puerta violeta_**”.

 ![](/media/fq4jpfqz/15-web_cuerpo_5.jpg)  

  
![](/media/shilwifd/15-web_cuerpo_6.jpg)  
![](/media/vcelc1kf/15-web_cuerpo_8.jpg)  
  
  
  

*   [](http://www.facebook.com/sharer.php?u=https://aytosagunto.es/va/actualitat/la-fira-de-l-art-de-la-universitat-popular-clausura-amb-exit-la-xxi-edicio/ "Facebook")
*   [](http://twitter.com/share?url=https://aytosagunto.es/va/actualitat/la-fira-de-l-art-de-la-universitat-popular-clausura-amb-exit-la-xxi-edicio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fira-de-l-art-de-la-universitat-popular-clausura-amb-exit-la-xxi-edicio/ "Linked In")
*   [](mailto:?body=https://aytosagunto.es/va/actualitat/la-fira-de-l-art-de-la-universitat-popular-clausura-amb-exit-la-xxi-edicio/)